CELEX: 32011R0603
Language: bg
Date: 2011-06-20 00:00:00
Title: Регламент за изпълнение (ЕС) № 603/2011 на Комисията от 20 юни 2011 година относно класирането на някои стоки в Комбинираната номенклатура

23.6.2011   
            
            
               BG
            
            
               Официален вестник на Европейския съюз
            
            
               L 163/10
            
         РЕГЛАМЕНТ ЗА ИЗПЪЛНЕНИЕ (ЕС) № 603/2011 НА КОМИСИЯТА
   от 20 юни 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така към всяка друга номенклатура, която изцяло или частично се основава на нея, или която добавя допълнителни подраздели към нея и която е създадена със специфични разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 юни 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Артикул, специално предназначен за монтиране в оборудването за сигнализация на конкретен модел моторно превозно средство.
                  Артикулът е под формата на два взаимно свързани модула на печатни платки, всеки от които съдържа пасивни елементи (кондензатори и резистори) и активни елементи (диоди, светодиоди, транзистори и интегрални схеми). Единият модул е снабден с интерфейс за връзка със системата от светлини на превозното средство.
                  Светодиодите осигуряват ефекта на сигнализиране.
                  
                      (1) Виж изображението.
               
               
                  8512 90 90
               
               
                  Класирането се определя от Общи правила 1 и 6 за тълкуване на Комбинираната номенклатура, бележка 2, буква б) към раздел XVI и от описанието на кодове по КН 8512, 8512 90 и 8512 90 90.
                  Тъй като артикулът се състои от модули върху печатни платки (виж Обяснителните бележки към подпозиция 8443 99 10, обхващаща електронните сглобки), той не отговаря на условията за полупроводникови прибори и електронни интегрални схеми (виж бележка 8 към глава 85). Следователно се изключва класиране в позиции 8541 и 8542.
                  Тъй като артикулът не е завършен, а е специално предназначен да бъде използван заедно с други компоненти, като например лещата, в оборудването за сигнализация на моторно превозно средство, класиране в код по КН 8512 20 00 се изключва.
                  Следователно изделието трябва да бъде класирано в код по КН 8512 90 90 като част за апаратите за електрическо осветление или за сигнализация от видовете, използвани за моторни превозни средства.
               
            
         
      
         (1)  Изображението е само за информация.